CELEX: C2006/331/24
Language: da
Date: 2006-12-30 00:00:00
Title: Sag C-316/05: Domstolens dom (Første Afdeling) af 14. december 2006 — Nokia Corp. mod Joacim Wärdell (anmodning om præjudiciel afgørelse fra Högsta domstolen (Sverige)) (EF-varemærker — artikel 98, stk. 1, i forordning (EF) nr. 40/94 — handlinger, der udgør en krænkelse eller trussel om krænkelse — EF-varemærkedomstols pligt til at afsige en kendelse om forbud mod, at en tredjemand fortsætter sådanne handlinger — begrebet særlige grunde til ikke at udstede et sådant forbud — EF-varemærkedomstols pligt til at træffe foranstaltninger, der er egnede til at sikre overholdelsen af et sådant forbud — national lovgivning, der indeholder et generelt strafsanktioneret forbud mod handlinger, der udgør en krænkelse eller trussel om krænkelse)

30.12.2006   
            
            
               DA
            
            
               Den Europæiske Unions Tidende
            
            
               C 331/14
            
         Domstolens dom (Første Afdeling) af 14. december 2006 — Nokia Corp. mod Joacim Wärdell (anmodning om præjudiciel afgørelse fra Högsta domstolen (Sverige))
   (Sag C-316/05) (1)
   
   (EF-varemærker - artikel 98, stk. 1, i forordning (EF) nr. 40/94 - handlinger, der udgør en krænkelse eller trussel om krænkelse - EF-varemærkedomstols pligt til at afsige en kendelse om forbud mod, at en tredjemand fortsætter sådanne handlinger - begrebet »særlige grunde« til ikke at udstede et sådant forbud - EF-varemærkedomstols pligt til at træffe foranstaltninger, der er egnede til at sikre overholdelsen af et sådant forbud - national lovgivning, der indeholder et generelt strafsanktioneret forbud mod handlinger, der udgør en krænkelse eller trussel om krænkelse)
   (2006/C 331/24)
   Processprog: svensk
   Den forelæggende ret
   Högsta domstolen
   Parter i hovedsagen
   
      Sagsøger: Nokia Corp.
   
      Sagsøgt: Joacim Wärdell
   Sagens genstand
   Anmodning om præjudiciel afgørelse — Högsta domstolen — fortolkning af artikel 98, stk. 1, i Rådets forordning (EF) nr. 40/94 af 20. december 1993 om EF-varemærker (EFT L 11, s. 1) — pligt for en EF-varemærkedomstol, der fastslår, at sagsøgte har krænket eller truet med at krænke et EF-varemærke, til medmindre der er særlige grunde til at undlade dette at afsige en kendelse, som forbyder sagsøgte at fortsætte handlinger, der udgør en krænkelse eller trussel om krænkelse — national lovgivning, der allerede indeholder et generelt forbud mod handlinger, der udgør en krænkelse, og som foreskriver strafferetlige sanktioner i tilfælde af retsforfølgelse af sådanne handlinger
   Konklusion
   
               1)
            
            
               Artikel 98, stk. 1, i Rådets forordning (EF) nr. 40/94 af 20. december 1993 om EF-varemærker skal fortolkes således, at alene den omstændighed, at risikoen for, at der fortsat begås handlinger, der udgør en krænkelse eller trussel om krænkelse af et EF-varemærke, ikke er åbenbar eller på anden måde er begrænset, ikke udgør en særlig grund for en EF-varemærkedomstol til at undlade at udstede et forbud mod, at sagsøgte fortsætter med disse handlinger.
            
         
               2)
            
            
               Artikel 98, stk. 1, i forordning nr. 40/94 skal fortolkes således, at den omstændighed, at den nationale lovgivning indeholder et generelt forbud mod krænkelse af EF-varemærker og fastsætter en fakultativ adgang til strafferetligt at sanktionere fortsatte handlinger, der udgør en krænkelse eller trussel om krænkelse, hvad enten det sker forsætligt eller af grov uagtsomhed, ikke udgør en særlig grund for en EF-varemærkedomstol til at undlade at udstede forbud mod, at sagsøgte fortsætter med disse handlinger.
            
         
               3)
            
            
               Artikel 98, stk. 1, i forordning nr. 40/94 skal fortolkes således, at en EF-varemærkedomstol, som har udstedt et forbud mod, at sagsøgte fortsætter med handlinger, der udgør en krænkelse eller trussel om krænkelse af et EF-varemærke, er forpligtet til i overensstemmelse med national lovgivning at træffe foranstaltninger, der er egnede til at sikre, at forbuddet overholdes, selv om denne lovgivning indeholder et generelt forbud mod krænkelse af EF-varemærker og fastsætter en fakultativ adgang til strafferetligt at sanktionere fortsat krænkelse eller trussel om krænkelse, hvad enten det sker forsætligt eller af grov uagtsomhed.
            
         
               4)
            
            
               Artikel 98, stk. 1, i forordning nr. 40/94 skal fortolkes således, at en EF-varemærkedomstol, som har udstedt et forbud mod, at sagsøgte fortsætter med handlinger, der udgør en krænkelse eller trussel om krænkelse af et EF-varemærke, er forpligtet til blandt de i den nationale lovgivning hjemlede foranstaltninger at træffe de foranstaltninger, der er egnede til at sikre overholdelsen af forbuddet, selv om disse foranstaltninger ikke i henhold til denne lovgivning kan træffes i tilfælde af en tilsvarende krænkelse af et nationalt varemærke.
            
         
      (1)  EUT C 257 af 15.10.2005.